CELEX: 32007R1134
Language: el
Date: 2007-07-10 00:00:00
Title: Κανονισμός (ΕΚ) αριθ. 1134/2007 του Συμβουλίου, της 10ης Ιουλίου 2007 , για τροποποίηση του κανονισμού (ΕΚ) αριθ. 2866/98 όσον αφορά τις τιμές μετατροπής του ευρώ στην Μάλτα

2.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 256/1
            
         
      ΚΑΝΟΝΙΣΜΌΣ (ΕΚ) αριθ. 1134/2007 ΤΟΥ ΣΥΜΒΟΥΛΊΟΥ
   
   της 10ης Ιουλίου 2007
   για τροποποίηση του κανονισμού (ΕΚ) αριθ. 2866/98 όσον αφορά τις τιμές μετατροπής του ευρώ στην Μάλτα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 123 παράγραφος 5,
   την πρόταση της Επιτροπής,
   τη γνώμη της Ευρωπαϊκής Κεντρικής Τράπεζας (1),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2866/98 του Συμβουλίου, της 31ης Δεκεμβρίου 1998, σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ (2) καθορίζει τις τιμές μετατροπής από την 1η Ιανουαρίου 1999.
            
         
               (2)
            
            
               Σύμφωνα με το άρθρο 4 της πράξης προσχώρησης του 2003, η Μάλτα είναι κράτος μέλος με παρέκκλιση, κατά την έννοια του άρθρου 122 της συνθήκης.
            
         
               (3)
            
            
               Σύμφωνα με την απόφαση 2007/504/ΕΚ του Συμβουλίου, της 10ης Ιουλίου 2007, δυνάμει του άρθρου 122 παράγραφος 2 της συνθήκης, για την υιοθέτηση του ενιαίου νομίσματος από την Μάλτα την 1η Ιανουαρίου 2008 (3), η Μάλτα πληροί τις απαιτούμενες προϋποθέσεις για την υιοθέτηση του ενιαίου νομίσματος και η παρέκκλιση για την Μάλτα καταργείται από την 1η Ιανουαρίου 2008.
            
         
               (4)
            
            
               Η εισαγωγή του ευρώ στην Μάλτα απαιτεί τη θέσπιση της τιμής μετατροπής μεταξύ του ευρώ και της λίρας Μάλτας. Η εν λόγω τιμή μετατροπής θα πρέπει να είναι 0,4293 λίρες Μάλτας για ένα ευρώ και αντιστοιχεί στην ισχύουσα σήμερα κεντρική ισοτιμία της λίρας στον μηχανισμό συναλλαγματικών ισοτιμιών (ΜΣΙ ΙΙ).
            
         
               (5)
            
            
               Ο κανονισμός (ΕΚ) αριθ. 2866/98 θα πρέπει κατά συνέπεια να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 2866/98, παρεμβάλλεται η ακόλουθη γραμμή μεταξύ των τιμών μετατροπής για το φράγκο Λουξεμβούργου και το φιορίνι Ολλανδίας:
   
      «= 0,429300 λίρες Μάλτας».
   
   Άρθρο 2
   Ο παρών κανονισμός αρχίζει να ισχύει την 1η Ιανουαρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2007.
      
         
            Για το Συμβούλιο
         
         
            Ο Πρόεδρος
         
         F. TEIXEIRA DOS SANTOS
         
      
   
   
      (1)  ΕΕ C 160 της 13.7.2007, σ. 1.
   
      (2)  ΕΕ L 359 της 31.12.1998, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1086/2006 (ΕΕ L 195 της 15.7.2006, σ. 1).
   
      (3)  ΕΕ L 186 της 18.7.2007, σ. 32.